Pan European Game Information

Pan European Game Information arba PEGI () – kompiuterinių žaidimų vertinimo sistema, kuri buvo įsteigta, siekiant kompiuterinių žaidimų pirkėjus informuoti kokiai konkrečiai amžiaus grupei rekomenduojamas žaidimo turinys.

 Apie 

PEGI vertinimo sistema buvo sukurta, siekiant suteikti tėvams Europos valstybėse patikimą informaciją, kai jie sprendžia, ar įsigyti kompiuterinius žaidimus. 2003 m. pavasarį tam tikrą skaičių nacionalinių vertinimo nurodant amžių sistemų pakeitė ši vienintelė sistema, kuri dabar naudojama didžiojoje Europos dalyje, 30 valstybių (Austrijoje, Danijoje, Vengrijoje, Latvijoje, Norvegijoje, Slovėnijoje, Belgijoje, Estijoje, Islandijoje, Lietuvoje, Lenkijoje, Ispanijoje, Bulgarijoje, Suomijoje, Airijoje, Liuksemburge, Portugalijoje, Švedijoje, Kipre, Prancūzijoje, Izraelyje, Maltoje, Rumunijoje, Šveicarijoje, Čekijoje, Graikijoje, Italijoje, Nyderlanduose, Slovakijoje ir Jungtinėje Karalystėje).

Šią sistemą remia didieji žaidimų kompiuterių gamintojai, įskaitant „Sony“, „Microsoft“ ir „Nintendo“ bendroves, taip pat interaktyviųjų žaidimų leidėjai ir kūrėjai visoje Europoje. Vertinimo nurodant amžių sistemą sukūrė Europos interaktyviosios programinės įrangos federacija ().

 Savininkas ir administratoriai 
ISFE
PEGI sistema sukurta ir priklauso Europos interaktyviosios programinės įrangos federacijai (ISFE), įsikūrusiai Belgijoje. ISFE buvo įsteigta 1998 m., siekiant atstovauti interaktyviosios programinės įrangos sektoriaus interesus Europos Sąjungos ir tarptautinių institucijų atžvilgiu. Kasdienį sistemos valdymą ir plėtojimą ISFE patikėjo savarankiškai įmonei pavadinimu „PEGI S.A.“, kuri yra visuomeninė ne pelno siekianti organizacija.

NICAM
NICAM (Nyderlandų garso ir vaizdo medijos klasifikavimo institutas) – viena iš dviejų nepriklausomų įstaigų, administruojančių sistemą PEGI vardu. NICAM pareigos – tikrinti, ar 3 ir 7 žaidimai atitinka PEGI kriterijus, rengti mokymus, archyvuoti PEGI žaidimus ir išduoti PEGI leidimus.

VSC
Vaizdo standartų taryba () – antrasis PEGI administratorius, įsikūręs Jungtinėje Karalystėje (JK). VSC tikrina, ar vyresnio amžiaus grupėms skirti žaidimai, įvertinti 12, 16 ir 18 ženklais, atitinka PEGI kriterijus. VSC įsteigta kaip ne pelno siekianti organizacija, kurios tikslas – plėtoti Praktikos kodeksą, sudarytą siekiant užtikrinti aukštus vaizdo ir kompiuterinių žaidimų pramonės standartus, ir kontroliuoti jo vykdymą. VSC narystė apima visus verslo sektorius, o mažmeninės prekybos požiūriu ji atstovauja daugiau nei 10 000 mažmeninės prekybos vietų visoje JK.

 Ženklai 

PEGI vertinimo nurodant amžių ženklai pateikiami pakuotės priekyje ir nugarėlėje, nurodant vieną šių amžiaus lygių: 3, 7, 12, 16 ir 18. Šiais ženklais patikimai nurodomas žaidimo turinio tinkamumas siekiant apsaugoti nepilnamečius asmenis. Vertinimo nurodant amžių sistema neatsižvelgiama į sudėtingumo lygį arba įgūdžius, kurių reikia norint žaisti žaidimą.

 Ženklas  Aprašymas 70px  PEGI 3:
Taip įvertinti žaidimai laikomi tinkamais visų amžiaus grupių asmenims. Tokiuose žaidimuose gali pasitaikyti šiek tiek smurto, jei jo kontekstas – juokingas (pvz., smurtas, vaizduojamas „Bugs Bunny“ arba „Tom & Jerry“ animaciniuose filmuose). Vaikas neturėtų sieti ekrane rodomų veikėjų su veikėjais tikrame pasaulyje, jie turi būti visiškai išgalvoti. Žaidime neturėtų būti jokių garsų arba paveikslėlių, kurie galėtų išgąsdinti arba įbauginti mažus vaikus. 70px  PEGI 7:
Šios kategorijos žaidimais galėtų būti pripažinti žaidimai, kurie paprastai įvertinami kaip 3, tačiau juose yra šiek tiek galinčių bauginti scenų arba garsų. 70px  PEGI 12:
Šiai kategorijai priskiriami vaizdo žaidimai, kuriuose rodoma šiek tiek daugiau grafinio pobūdžio smurto, susijusio su išgalvotais veikėjais, taip pat žaidimai, kuriuose rodoma šiek tiek daugiau grafinio arba negrafinio pobūdžio smurto, susijusio su į žmones panašiais veikėjais arba atpažįstamais gyvūnais. Be to, šios kategorijos vaizdo žaidimuose gali būti vaizduojama šiek tiek grafinio pobūdžio nuogo kūno. Jei yra keiksmažodžių, jie turi būti švelnūs ir be seksualinio pobūdžio frazių. 70px  PEGI 16:
Taip įvertinamas žaidimas, kuriame vaizduojamas tikroviškas smurtas (arba seksualinio pobūdžio veiksmai). Jauni šios amžiaus grupės asmenys tokiame žaidime išgirs daugiau šiurkščių keiksmažodžių, gali matyti tabako ir narkotikų vartojimą, taip pat nusikalstamus veiksmus. 70px  PEGI 18:
Suaugusiųjų kategorijai žaidimas priskiriamas tada, kai vaizduojamas ypač šiurkštus smurtas ir (arba) yra konkrečių prievartos tipų elementų. Ypač šiurkštų smurtą apibrėžti sunkiausia, kadangi tai daugeliu atvejų yra labai subjektyvu. Tačiau bendraisiais bruožais jis gali būti klasifikuotas kaip smurto vaizdavimas, dėl kurio žiūrovas galėtų pajusti pasišlykštėjimą.
Deskriptoriais, pateiktais ant žaidimo pakuotės nugarėlės, nurodomos pagrindinės tokio įvertinimo nurodant amžių priežastys. Yra aštuoni tokie deskriptoriai: smurtas, keiksmažodžiai, baimė, narkotikai, seksas, diskriminavimas, azartiniai žaidimai, žaidimas prijungtiniu būdu su kitais asmenimis.

 Deskriptoriai 

 Ikona  Pavadinimas  Deskriptoriaus aprašymas  Narkotikai  Žaidime nurodomas ar vaizduojamas narkotikų vartojimas. frameless|80x80px Seksas  Žaidime vaizduojamas nuogumas ir (arba) seksualinio pobūdžio elgesys ar tokios užuominos.  Pirkimai žaidime  Žaidime yra skaitmeninės prekės. frameless|80x80px Necenzūrinė kalba  Žaidime vartojama necenzūrinė kalba.  Diskriminacija  Žaidime vaizduojama diskriminacija arba ją skatinanti medžiaga.  Baimė  Žaidimas gali išgąsdinti ar įbauginti vaikus.  Azartiniai žaidimai  Žaidimai, kurie skatina lošti arba moko azartinių žaidimų.  Smurtas  Žaidime vaizduojamos smurto skatinimas ir scenos.

 Nuorodos 
 Oficiali svetainė

Kategorija:Europos organizacijos
Kategorija:Kompiuterinių žaidimų organizacijos
Kategorija:Cenzūra